**Csongrád Város Polgármesterétől** **M**

**Száma**: Önk/181-1/2022

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2022. december 15-ei ülésére**

**Tárgy:** Elvi döntés a Csongrád, Szent Imre utcai főzőkonyha ügyében

**Tisztelt Képviselő-testület!**

# A Piroskavárosi Szociális és Rehabilitációs Nonprofit Kft. működtetésében álló, Csongrád, Szent Imre utca 19. szám alatti főzőkonyha rentábilisabb fenntartása érdekében javasolom, hogy e feladatkör a Csongrád Városi Önkormányzat Gazdasági Ellátó Szervezethez (GESZ) kerüljön a telephely működtetésének átadásával egyidejűleg.

Tekintettel arra, hogy a Képviselő-testület szándéka a Piroskavárosi Szociális és Rehabilitációs Nonprofit Kft. cégnyilvántartási adatait, valamint a GESZ alapító okiratának módosítását is érinti, így a Képviselő-testületnek tárgyi ügyben előzetes elvi döntést szükséges hoznia. Az átadás részleteit tartalmazó javaslat - a költségvetési kerettárgyalásokra is figyelemmel – a soron következő Képviselő-testületi ülésen kerül beterjesztésre.

Kérem a Tisztelt Képviselő-testületet az előterjesztés megvitatására és a határozati javaslat elfogadására!

**Határozati javaslat**

Csongrád Városi Önkormányzat Képviselő-testülete az *„Elvi döntés a Csongrád, Szent Imre utcai főzőkonyha ügyében”* című előterjesztést megtárgyalta, és az alábbi döntést hozta:

# A Képviselő-testület egyetért azzal, hogy a Piroskavárosi Szociális és Rehabilitációs Nonprofit Kft. Csongrád működtetésében álló, Csongrád, Szent Imre utca 19. szám alatti főzőkonyha rentábilisabb fenntartása érdekében e feladatkör 2023. február 1. napjától a Csongrád Városi Önkormányzat Gazdasági Ellátó Szervezethez (GESZ) kerüljön - a telephely működtetésének átadásával egyidejűleg.

1. A Képviselő-testület felkéri a Piroskavárosi Szociális és Rehabilitációs Nonprofit Kft. Csongrád ügyvezetőjét, valamint a Csongrád Városi Önkormányzat Gazdasági Ellátó Szervezet vezetőjét, hogy az átadás-átvételhez szükséges előkészítő intézkedéseket tegyék meg.

Határidő: 2023. január 18.

Felelős: Kállainé Fodor Marianna ügyvezető, Pintér Józsefné igazgató

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Piroskavárosi Szociális és Rehabilitációs Nonprofit Kft.
4. Csongrád Városi Önkormányzat Gazdasági Ellátó Szervezet
5. Irattár

Csongrád, 2022. december 7.

Bedő Tamás

polgármester